APSTIPRINĀTI

ar Tukuma novada Domes 02.07.2015. lēmumu (prot. Nr.7, 12.§.)

**IZSOLES NOTEIKUMI**

Tukumā

2015.gada 2.jūlijā **Nr.10**

(prot.Nr.7, 12.§.)

**Par pašvaldības kustamās mantas -**

**automašīnas Ford Focus, izsoli**

**I. Vispārīgie jautājumi**

1. Šie noteikumi paredz kārtību, kādā organizējama pašvaldības kustamās mantas – automašīnas Ford Focus pārdošana izsolē.

2. Izsoles noteikumi ir izstrādāti, pamatojoties uz Valsts un pašvaldību mantas atsavināšanas likumu un Tukuma novada Domes 02.07.2015. lēmumu „Par automašīnas Ford Focus atsavināšanu un izsoles noteikumu apstiprināšanu” (prot. Nr.7, 12.§).

3. Izsoles rīkošanas gadījumā izsoli organizē Tukuma novada Domes Īpašumu apsaimniekošanas un privatizācijas komisija (turpmāk – Komisija) un automašīna Ford Focus tiks pārdota atklātā mutiskā izsolē ar augšupejošu soli.

**II. Tukuma novada pašvaldības kustamās mantas**

**automašīnas Ford Focus raksturojums**

4. Tukuma novada pašvaldības kustamā manta - automašīna (turpmāk – Automašīna):

4.1. marka: Ford Focus,

4.2. veids: vieglais pasažieru,

4.3. valsts reģistrācijas numurs: ET 1122,

4.4. izlaiduma gads: 2003.,

4.5. šasijas numurs: WF04XXGCDA2P55358,

4.6. krāsa: balta zaļa,

4.7. pašmasa: 1167,

4.8. pilna masa: 1590,

4.9. motora tips: benzīns,

4.10. reģistrācijas apliecība: AD 0975346,

4.11.tehniskā apskate: nav;

4.12. nobraukums, km: 268521

5. Automašīnu var apskatīt darba dienās, par laiku iepriekš sazinoties pa mobilo tālruni 26562694 (kontaktpersona: A.Hohfelds).

**III. Izsoles veids, maksājumi**

6. **Izsoles veids:** atklāta mutiska izsole ar augšupejošu soli.

7. **Maksāšanas līdzekļi:** maksājumi ir veicami 100% *euro*.

8. **Izsoles sākumcena:**  250,00 (divi simti piecdesmit *euro*).

9. **Izsoles solis:** 25,00 *euro* (divdesmit pieci *euro*).

10. **Izsoles nodrošinājums:** 10% *euro* no izsoles sākumcenas, t.i., 25,00 (divdesmit pieci e*uro*).

11. **Dalības maksa:** 10,00 (desmit *euro*).

**IV. Izsoles organizēšana**

12. Pirms izsoles laikrakstā „Neatkarīgās Tukuma Ziņas”, kā arī domes mājas lapā: [www.tukums.lv](http://www.tukums.lv/). un interneta vietnē [www.ss.lv](http://www.ss.lv/) tiek ievietots sludinājums par Automašīnas pārdošanu un noteikts pieteikšanās termiņš.

13. Piesakoties vismaz vienam pretendentam, tiek rīkota izsole.

14. Komisijas noteiktajos termiņos Izsoles pretendentiem:

14.1. Tukuma novada Domes, reģistrācijas Nr.90000050975, A/S „Swedbank” norēķinu kontā: LV17HABA0001402040731, kods: HABALV22, atsevišķos maksājumos ir jāieskaita izsoles nodrošinājums un dalības maksa.

* + 1. Izsoles dalībnieku reģistrācija tiek uzsākta ar nodrošinājuma un dalības maksas samaksai noteiktā termiņa iestāšanos.

|  |  |  |
| --- | --- | --- |
| Nr.p.k. | Fiziskai personai | Juridiskai personai |
| 16.1. | pieteikums par piedalīšanos izsolē | pieteikums par piedalīšanos izsolē |
| 16.2. | personu apliecinoša dokumenta kopija, uzrādot oriģinālu | apliecināts spēkā esošu statūtu (līguma) noraksts vai izraksts par pārvaldes institūciju (amatpersonu) kompetences apjomu |
| 16.3. | maksājuma dokumentu kopija, uzrādot oriģinālu, kas apliecina 10. un 11.punktā noteikto maksājumu veikšanu | maksājuma dokumentu kopija, uzrādot oriģinālu, kas apliecina 10. un 11.punktā noteikto maksājumu veikšanu |
| 16.4. | ja fizisko personu pārstāv pilnvarnieks – notariāli apliecināta pilnvara un pilnvarnieka pases kopija, uzrādot oriģinālu | ja komersantu nepārstāv tās likumīgais pārstāvis, bet pilnvarnieks, tad iesniedzama likumā noteiktajā kārtībā noformēta pilnvara, kā arī likumīgā pārstāvja vai pilnvarnirka pases kopija, uzrādot oriģinālu |

17. Komisija var pārbaudīt, vai pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150 euro.

18. Pretendentus, kuri nav izpildījuši šo noteikumu 16.punkta prasības, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem nodrošinājumu.

19. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā šīm personām nav atļauts piedalīties.

20. Komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.

21. Izsoles dalībniekus reģistrē Tukuma novada Domes 315.kabinetā darba laikā līdz 2015.gada 4.augustam plkst.12:00.

22. Automašīnasizsole notiek Tukuma novada Domē, Tukuma novada Domes Sēžu zālē, Talsu ielā 4, Tukumā, 2015.gada 4.augustam, plkst.15:00.

23. Izsole notiek, ja uz izsoli ierodas ne mazāk kā 1 (viens) minētajā kārtībā reģistrēts izsoles dalībnieks.

24. Ja uz izsoli ierodas tikai viens dalībnieks, notiek solīšana un Automašīnu piedāvā pirkt vienīgajam izsoles dalībniekam par sākumcenu, kas paaugstināta par vienu izsoles soli.

25. Izsolē starp izsoles dalībniekiem aizliegta vienošanās, skaļa uzvedība un citāda veida uzvedība, kas varētu iespaidot izsoles rezultātus un gaitu.

**V. Izsoles norise**

26. Izsoles dalībnieks vai viņa pilnvarotā persona izsoles telpās uzrāda pasi un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

27. Ja izsoles dalībnieks vai viņa pilnvarotā persona izsoles telpā nevar uzrādīt pasi,

izsoles dalībnieks skaitās, neieradies uz izsoli.

28. Solīšana notiek pa vienam izsoles solim.

29. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu.

Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

30. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

31. Par izsoles uzvarētāju kļūst tas dalībnieks, kurš ir nosolījis visaugstāko cenu.

32. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

33. Komisija apstiprina izsoles protokolu, par ko tiek paziņots izsoles uzvarētājam.

34. Izsoles uzvarētājam, atrēķinot samaksāto nodrošinājumu, 10 (desmit) kalendāro dienu laikā pēc izraksta par izsoles rezultātiem saņemšanas, jāsamaksā piedāvātā summa par Automašīnu pilnā apmērā.

35. Izsoles uzvarētāja samaksātais nodrošinājums tiek ieskaitīts Pirkuma līguma līgumcenā, bet gadījumā, ja izsoles uzvarētājs 10 (desmit) kalendāro dienu laikā neveic 33. punktā noteikto maksājumu, nodrošinājums tiek zaudēts par labu Tukuma novada Domei.

36. Pēc 33.punktā noteiktā maksājuma samaksas izsoles rezultāti tiek apstiprināti Tukuma novada Domes sēdē.

37. Pirkuma līgums ar izsoles uzvarētāju tiek noslēgts 5 (piecu) darba dienu laikā pēc izsoles rezultātu apstiprināšanas Domes sēdē.

38. Pēc Pirkuma līguma noslēgšanas, parakstot pieņemšanas un nodošanas aktu, kustamais īpašums tiek nodots izsoles uzvarētājam īpašumā.

39. Īpašuma tiesības uz Automašīnu izsoles uzvarētājam pāriet pēc visas Pirkuma līgumā noteiktās pirkuma maksas samaksas.

40. Ja izsoles uzvarētājs neveic nosolītās cenas samaksu šo noteikumu 34.punktā noteiktajā termiņā, tiesības nopirkt kustamo mantu par paša nosolīto augstāko cenu pāriet nākamajam augstākās cenas pārsolītājam izsoles dalībniekam.

41. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu.

42.Gadījumā, ja arī pārsolītais izsoles dalībnieks neizmanto viņam 39.punktā piešķirtās tiesības, izsole atzīstama par nenotikušu.

43. Izsoles dalībnieki, kuri nav uzvarējuši izsolē, saņem atpakaļ iemaksāto nodrošinājumu termiņā līdz vienam mēnesim. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita.

Izsoles dalībnieki samaksāto dalības maksu atpakaļ nesaņem.

**VIII. Noslēguma jautājums**

44. Sūdzības par Komisijas darbībām iesniedzamas Tukuma novada Domē līdz izsoles rezultātu apstiprināšanas dienai.